ກອງປະຊຸມຫຼວງຂອງພັກ ຄືຂັ້ນຕອນການແຕ່ງຕັ້ງ ຜູ້ສະໝັກເລືອກຕັ້ງ ປະທານາທິບໍດີ (ວີດີໂອ)
ນັກວິ​ເຄາະ​ການ​ເມືອງ Norman Ornstein ກ່າວ​ວ່າ ທ່ານຣອມນີ ມີ​ໂອກາດ​ທີ່ ຈະ​ແນະ​ນໍາ​ຕົນ​​ເອງ​ອີກ​ຄັ້ງ​ນຶ່ງ​​ ​ທີ່​ກອງ​ປະຊຸມ​ຫລວງຂອງ​ພັກຣີພັບ​ບລິ​ກັນ ທີ່​ເມືອງ Tampa ​ໃນຄັ້ງ​ນີ້
ຂັ້ນສໍາຄັນຕໍ່ໄປຂອງການໂຄສະນາຫາສຽງເລືອກຕັ້ງປະທານາ ທິບໍດີສະຫະ ລັດກໍາລັງຈະເລີ່ມຂຶ້ນແລ້ວ ພ້ອມກັບກອງປະຊຸມ ຫລວງຂອງທັງພັກຣີພັບບລິກັນ ແລະພັກເດໂມແຄຣທ ຊຶ່ງພັກ ຣີພັບບລິກັນຈະປະຊຸມກັນທີ່ເມືອງແທັມປາ ລັດຟລໍຣິດາ ເລີ່ມ ແຕ່ວັນທີ 27 ສິງຫາ ຄືວັນຈັນມື້ນີ້ເປັນຕົ້ນໄປ  ເພື່ອສະເໜີຊື່ ທ່ານ ມິດ ຣອມນີ ເປັນຜູ້ສະມັກເລືອກຕັ້ງປະທານາທິບໍດີສະຫະ ລັດຢ່າງເປັນທາງການ ແຕ່ຈະບໍ່ເລີ້ມລາຍການຕ່າງໆຈົນກ່ວາ ຕອນບ່າຍວັນອັງຄານ ຍ້ອນໄພຄຸກຄາມຈາກພາຍຸເຂດຮ້ອນ ໄອຊິກນັ້ນ ສ່ວນພັກເດໂມແຄຣທຈະປະຊຸມກັນ ຢູ່ທີ່ເມືອງ Charlotte ລັດ North Calorina ໃນອາທິດຕໍ່ໄປ ເພື່ອສະ ເໜີຊື່ປະທານາທິບໍດີ ບາຣັກ ໂອບາມາ ເຂົ້າແຂ່ງຂັນຊິງເອົາ ຕໍາແໜ່ງສະໄໝທີ່ສອງຂອງທ່ານ ການໂຄສະນາຫາສຽງໃນທາງລົບຈາກທັງສອງຝ່າຍ ກໍາລັງອອກອາກາດຢູ່ຕາມທີວີທົ່ວທຸກຊ່ອງແລະທຸກຫົນແຫ່ງ ແລະບັນດາຜູ້ສະໝັກເລືອກຕັ້ງກໍກໍາລັງຖືເອົາເປັນເລຶ່ອງສ່ວນຕົວ ທ່ານໂອບາມາກ່າວວ່າ: ທ່ານ ມິດ ຣອມນີ ກໍໂຕ້ກັບໄປວ່າ: ທ່ານ ມິດ ຣອມນີ ໄດ້ສ້າງຄວາມຕື່ນເຕັ້ນໃຫ້ແກ່ພວກທີ່ນິຍົມແນວທາງເດີມ ກໍຄືພັກຣີພັບບລິກັນນັ້ນ ດ້ວຍການເລືອກເອົາສະມາຊິກສະພາຕໍ່າ ຈາກລັດວີສຄອນຊິນ ທ່ານ Paul Ryan ເປັນຜູ້ສະໝັກເປັນຮອງປະທານາທິບໍດີ ຮ່ວມກັບທ່ານ ແຕ່ຝ່າຍເດໂມແຄຣທ ກໍກໍາລັງໂຈມຕີແຜນການໃນເມື່ອກ່ອນຂອງທ່ານ Paul Ryan ເພື່ອຈະປະຕິຮູບໂຄງການເມດິແຄ ຊຶ່ງເປັນໂຄງການຊ່ວຍ ເຫຼືອຮັກສາສຸຂະພາບຂອງລັດຖະບານ ສໍາລັບຊາວອາເມຣິກັນສູງອາຍຸນັ້ນ ທ່ານ ພອລ ຣາຍອັນ ກ່າວວ່າ: ນັກວິເຄາະການເມືອງ Norman Ornstein ກ່າວວ່າ ທ່ານຣອມນີ ມີໂອກາດທີ່ຈະແນະນໍາຕົນເອງອີກຄັ້ງນຶ່ງ ທີ່ກອງປະຊຸມຫລວງຂອງພັກຣີພັບບລິກັນ ທີ່ເມືອງ Tampa ໃນຄັ້ງນີ້ ທ່ານ ນໍມັນ ກ່າວວ່າ: ຜົນການຢັ່ງສຽງມະຫາຊົນພົບວ່າ ປະທານາທິບໍດີໂອບາມາ ເປັນຄົນທີ່ມີລັກສະນະໜ້ານິຍົມ ຫຼາຍກວ່າທ່ານ ມິດ ຣອມນີ ແຕ່ກໍມີຄວາມເສຍປຽບທາງດ້ານການເມືອງ ຍ້ອນສະພາວະເສດຖະກິດທີ່ອ່ອນແອນັ້ນເອງ ປະທານາທິບໍດີໂອບາມາ ກໍກໍາລັງພະຍາຍາມເກ້ຍກ່ອມ ໃຫ້ຜູ້ປ່ອນບັດທັງຫຼາຍ ໝັ້ນໃຈວ່າ ຫຼາຍວັນຕໍ່ໄປຂ້າງໜ້ານີ້ ຈະດີກວ່າເກົ່າ ຊຶ່ງທ່ານໄດ້ກ່າວວ່າ ໃນຕອນໄປໂຄສນາຫາສຽງຢູ່ລັດໄອໂອວາ ວ່າ: ນັກວິເຄາະ Ornstein ກ່າວວ່າ ທ່ານໂອບາມາຈະປະເຊີນກັບການທ້າທາຍທີ່ແຕກຕ່າງໄປ ເວລາທ່ານກ່າວຄໍາປາໄສຕໍ່ພັກເດໂມແຄຣທ ທີ່ກອງປະຊຸມຫລວງຂອງພັກ ທີ່ເມືອງ Charlotte, ລັດ North Carolina ໃນເດືອນກັນຍາ ຄືເດືອນໜ້ານີ້ ທ່ານອອນສ໌ຕີນກ່າວວ່າ: ສ່ວນທ່ານ ພີເຕີ ບຣາວ ຈາກອົງການຢັ່ງສຽງມະຫາຊົນ Quinnipiac ກ່າວວ່າ ດຽວນີ້ ກອງປະຊຸມທາງການເມືອງໄດ້ປ່ຽນແປງໄປຈາກສະໄໝເກົ່າ ເວລາທີ່ພວກຜູ້ແທນທີ່ໄປຮ່ວມປະຊຸມ ເລືອກເອົາຜູ້ສະໜັກເລືອກຕັ້ງແທ້ໆ ຊຶ່ງທ່ານຊີ້ແຈງວ່າ: ຫຼັງຈາກກອງປະຊຸມຫລວງຂອງພັກແລ້ວ ການທົດສອບໃຫຍ່ຄັ້ງຕໍ່ໄປຂອງ ການໂຄສະຫາສຽງເລືອກຕັ້ງ ກໍຈະແມ່ນການໂຕ້ວາທີຕິດຕໍ່ກັນຫຼາຍໆບັ້ນ ທີ່ຈະເລີ່ມຕົ້ນຂຶ້ນໃນວັນທີ 3 ຕຸລາ ໄປຈົນເຖິງບໍ່ເທົ່າໃດມື້ກ່ອນວັນເລືອກຕັ້ງ ຄືວັນອັງຄານ ທີ 6 ເດືອນພະຈິກ